
Antequam  de  soluta  Patella  verba  facere  aggrediamur,  haud 
ab  re  erit ,  notiones  de  ratione  ejus  anatomica  praemittere.  Quod 
si  enim  contingat ,  ut  hae  rei  omninQ  respondeant ,  hic  necessum 
nos  e6  deducet  trames,  ut  fracturae  rationem  melius  intelliga- 
mus ,  adeQque  ejus  curandi  methodus  a  nobis  rectiiis  institui 
valeat.  Hac  in  ardua  re ,  tum  egregiorum  virorum  Nobilissimae 
Facultatis  Medicae  Professorum ,  ad  extremum  halitum  usque , 
pro  innumeris ,  quae  acceperim ,  meritis  ,  colendorum  docu¬ 
menta  ,  tum  sociorum  ornatissimorum  scientificos  congressus, 
summo  adjumento  fuisse  ,  lubens  fateor. 

D  ISPOSITI ON E  ANATOMICA  os  Patella:  ad  partem  anterio¬ 
rem  genu  obvium ,  trianguli  formam  aemulatur  ,  cruris  motus 
sequitur,  cujus  flexione  inferius,  extensione  ver6  superius  ve¬ 
hitur.  Anatomici  numero  majori,  ratione  summa  ducti,  ad  ossa 
sesamoidea  Patellam  relegant ,  et  re  vera  analogiam  cum  illis 
plurimam ,  sede  nemp& ,  evolutione ,  atque  structura ,  colit.  In 

limine  enim  tendinis  extensorum  cruris  evolvitur  ,  cujus  fibra¬ 
rum  primigeniarum  vestigia  retinens,  ad  cartilagineam  texturam 
primum  evecta,  osseam  demum  post  annos  ti  nativitate  aliquot, 
eamque  fere  spongiosam ,  exterius  paulisper  compactam ,  nan¬ 
ciscitur.  Membrana  periostii  facies  ejus  posterior  destituitur,  et 
facies  anterior,  stratis  fibrarum  ,  a  tendine  communi  extenso¬ 
rum  cruris  natis  ,  obtegitur  ,  quibuscum  tam  arcte  inter  sub¬ 
stantias  suae  interstitia  connectitur ,  ut  vix  cultro  anatomico  ab 
illis  totaliter  segregari  valeat  ;  praeterea  strata  illa  inferius  cum 
ligamento  rotuleo  et  lateraliter  cum  expansione  tendinis  vasti 
externi  et  interni  confunduntur,  qua  dispositione  peculiari  magno 
saepitis  esse  adjumento  ,  si  Rotula  transversim  aut  comminutim 
rumpatur,  in  promptu  est,  nam  elasticitatis  gradu  osseis  Rotulae 
fibris  ampliore  gaudentia,  magis  vi  extensionis  impetuosae  cedunt, 
dtim  osseae  disrumpantur ,  quibus  dissolutis,  violentae  extensionis 
impetus  plerumque  consumptus ,  strata  illa  aponevrotica  soltim 
distendit ,  illisque  licet  distensis ,  fragmenta  secessa  vinculo  illo 
naturali  adhuc  adhaerent ,  ni  fortiori  vi ,  motibusve  immediate 
post  fracturam  ossis  imprudenter  factis  ,  eorum  solutio  pera¬ 
gatur  ,  quo  in  casu  fragminum  segregatio  semper  erit  notabilior. 

Rotula  duas  in  facies,  tres  in  margines,  totidemque  in  an¬ 
gulos  dividitur.  Facierum  una  anterior,  stratis  fibrarum  apone- 
vroticarum  ,  suprti  memoratis,  obtegitur;  altera  posterior ,  super¬ 
ficiem  articularem  ,  cartilaginea  substantia  instructam ,  mem¬ 
brana  synoviali  articulationis  femoro-tibialis  lectam  ,  longitudi¬ 
nali  elevatione ,  ab  exteriori  et  superiori  ad  interiorem  et  in¬ 
feriorem  partem  parumper  oblique  versa ,  duas  in  partes  latera¬ 
les  ,  articulationi  partis  anterioris  condylorum  femoris  inser¬ 
vientes ,  divisam ,  offert.  Marginum  superior  lateralibus  crassior, 
ti  superiori  ad  inferiorem  et  a  posteriori  ad  anteriorem  partem 
oblique  secta ,  insertioni  tendinis  communis  extensorum  cruris 


conducit ;  laterales  vero  mintis  crassi  insertionem  vasto  externo 
et  interno  praebent»  Angulorum  inferior  acutus  ad  insertionem 
ligamenti  rotulei ,  patellam  tibiae  nectentis ,  valet  ;  anguli  bini 
superiores  rotundi  notatu  nil  dignum  dant. 

Respectu  usus  Patella  haberi  potest  ut  appendix  ossis  tibiae, 
est  huic,  quod  olecranium  cubito  :  verum  olecranium  cubito  est 
continuum,  dum  Rotula  ligamento  tibiae  sit  annexa;  sed  illud  re¬ 
quirebatur  ,  ut  motus  rotationis  tibia  flexa  exsequi  posset.  Praeteret 
vim  extensorum  cruris  Patella  auget ,  eos  enim  k  centro  genu  mo¬ 
tuum  amovet*  et  angulum  adauget  ,  sub  quo  tendo  illorum  com¬ 
munis  tibiae  inseritur  ;  demum  articulationem  genu  affirmat  ad 
motum  ullius  limitationem  confert  ,  et  terminos  flexioni  cruris 
supra  femur  constituit ,  impediendo  quominus  extremitas  inferior 
femoris  ad  anteriora  sese  nimis  protrudat,  uti  illis,  quorum  genu 
illo  fulcro  est  destitutum  ,  accidit. 

Praehabita  illA  expositione  anatomica,  ad  scopum  propositum 
accedamus.  Patellae  nempe  fracturae  distinctiones  ,  causas ,  sympto¬ 
mata  ,  modum  quo  natura  sanationem  perpetrat  ;  tandem  metho¬ 
dos  ,  quibus ,  ad  curationem  promovendam  ars  utitur,  pro  viribus 
indicemus. 

Solutio  continui  Pate  lice  ,  vd  longitudinalis ,  vel  trans¬ 
versa  ,  plus  mintisve  obliqua  vel  comminuta  esse  potest ;  quando- 

t 

que  transversae  fracturae  fragmen  superius  inferiusve  longitudi- 
naliter  etiam  est  solutum  ,  cujus  specimen  nobis  exstat. 

In  genere  fractura  Rotulae  complicari  potest  laceratione  partiali 
vel  totali  stratorum  Abrarum  aponevroticarum ,  jam  descriptorum 
capsulae  synovialis  ruptura  ,  sanguinis  vel  saniei  in  illius  cavo  aut 
in  cellulis  chorei  effusione*  integumentorum  plagis  atque  contu¬ 
sionibus  articulationem  ,  vel  non  ,  penetrantibus ,  nec  non  vehe- 


mentissimd  inflammatione,  quae  omnia  prognosim  plus  minusve 
ominosam  recidentia  suo  loco  obiter  tangemus. 

Fractura  longitudinalis  Patellce  perquam  rard  ac¬ 
cidit,  plurimi  auctores  illius  mentionem  nullam  faciunt ,  alii ,  ut 
Garengeat  (i),  eam  numquam  quidem  locum  habere  posse  affir¬ 
mant;  casus  tamen  k  De  Lamotte  (2)  allegatus,  possibilitatem  ejus 
extra  dubitationis  aleam  ponit. 

Diagnosis  ex  notione  causarum  et  symptomatum  stabilitur; 
causae  necessarie  sunt  potentiae  externae  secundum  longitudina¬ 
lem  ossis  diametrum  directae  ;  symptomata  vero  sunt  sensus  spatii 
inter  diducta  fragmina,  et  eorum  sub  agitatione  manuaria  crepitus. 

Prognosis  solutionis  hujus  simplicis  fausta  est,  facillime 
enim  curatur,  et  nullum  sensibile  detrimentum  genu  motibus 
adfert  ;  complicatae  vero  ominosa  plerumque  evadit ,  cum  ex 
causarum  agendi  ratione,  integumentorum,  et  partium  articula¬ 
rium  contusio,  phlegmasia  ,  plagae  atque  sanguinis  suffusiones 
fere  inevitabiles  sint. 

Cura  in  ablatione  complicationum  praecipue  versatur,  qui¬ 
bus  dimotis  ,  absque  artis  praesidiis  solutio  talis  sanatur  ,  ctim 
fragmenta  rarissime  secedant ,  nam  eo  tempore  omni ,  quo  crus 
extenditur  ,  actio  extensorum ,  tempore  ver6  relaxationis  flexio- 
nisve ,  margines  externae  condylorum  femoris  proeminentes  , 
disjunctioni  obstant  ;  omnis  igitur  ad  sanationem  promoven- 


(1)  Traite  des  iustrumens  de  chirurgie  ,  tom.  II.  edit,  second.  pag,  3 10. 

(2)  Traite'  complet  de  chirurgie  tom.  III.  obs.  LXII,  pag.  337, 


3am  apparatus  contentivus  nobis  inutilis  videtur,  ni  fragmenta 
casu  &  se  invicem  recesserint,  quae  tunc  per  geminas  fascias  la¬ 
terales  ,  et  adunationis  fasciam  plagarum  longitudinalium  modice 
constrictam  satis  facili  negotio  reposita,  usquedum  adunita  sint, 
tenentur,  nec  idcirc6  aeger  quieti  relegandus  est.  Quid  praeci- 
tatae  complicationes  imperant ,  ad  articulum  comminutae  Patellae 
obiter  videbimus.  In  genere  tamen  hic  monitum  volo,  omni  in 
fractura  Patellae ,  apparatum  quemcumque  contentivum  et  motus 
esse  evitandos ,  donec  complicationes  majores  amotae  fuerint. 

Fractura  Transversa  Rotulce  licet  morbum  ab  incu¬ 
nabulis  scientiae  jam  inde  notum  constituat,  tamen  circa  ejus 
notionem  multum  adhuc  desideratur ,  nam  auctores ,  qui  hunc 
morbum  descripserunt ,  de  causa  ,  unionis  modo  ,  et  curationis 
instituendae  methodo,  inter  se  non  consentiunt. 

Diagnosis  eruitur:  b  sensatione  singulari,  tempore  rup¬ 
turae  obvia  ,  e  dolore  ,  e  progressus  difficultate  vel  impotentia  , 
nam  quisque  passus  lapsum  minatur  ,  ni  aeger  brachio  aut  alio 
quodam  sustentaculo  adjutus  humum  verrens  pedem  membri 
afFecti  extensi  reflectat;  illo  retrogrado  motu  distantiam  satis  lon¬ 
gam  attingere  potest.  Tandem  genu  si  exploretur  ,  depressio  eo 
in  loco,  ubi  antea  Rotula  protuberabat,  offenditur,  quae  deletur, 
si  crure  supra  femur  extenso ,  et  femore  supra  pelvim  flexo  ad 
se  invicem  diducta  fragmina  manu  promoveantur,  tuncque  cum 
in  sensum  contrarium  agitentur  ,  sese  fricant  et  crepitum  edunt. 
Haec  signa  sensibilia  claudicant,  si  intumescentia!  inflammatoria 
Rotulae  forma  explorari  nequeat,  sed  ex  incerta  illa  diagnosi 
quoad  curam  solutionis  Rotulae,  nil  mali  redundat,  cum  inflam¬ 
matio  semper  cujuscumque  apparatus  deligationis  usum  vetet,  ni 
irius  tollatur. 

Investigatio  denique  causarum  haud  parum  diagnoseos  diliiti- 
dationi  confert.  Antiquiores  exclusivfe  violentiam  externam  accusa¬ 
bant;  sed  eos  effecturi!  pro  eausd  saepitis  habuisse,  nemo  hodiediirrt 
inficiabitiir,  nam  recentiores  observationibus  innumeris  ,  et  phy¬ 
sicis  rationibus  nodum  solverunt,  causarurtique  series  in  duas 
classes  distinxerunt,  quarum  prior ,  ut  potissima,  illas  causas  com¬ 
prehendit,  quae  actionem  subitaneam  et  impetuosam  musculorum 
cruris  extensorum  determinant.  Posterior  ver6  externas  violen¬ 
tias  in  patellam  directas  complectit,  ut  ictUs ,  lapsus,  etc. 

Sed  ut  causarum  prioris  classis  modus  agendi  apte  concipiatur, 
commemorare  necessum  est ,  stationem  hominis  maximo  securi¬ 
tatis  gradu  gaudere,  dum  linea  prorogata  e  centro  gravitatis  cor¬ 
poris  ad  perpendiculum  baseos  hujus  sustentationis  exacta  sit; 
lineam  illam  a  Verticali  deflectere  posse,  absque  lapstis  periculo, 
quoniam  muscularis  actio  aequilibrium  ,  obliquitate  sud  ruptum , 
extemplo  restituat ;  tandem  si  obliquitas  prorogatae  hujus  lineae 
ita  augeatur,  ut  baseos  sustentationis  limites  excedat,  inevitabilem 
esse  casum  in  partem  ,  versCis  quam  haec  inflexa  fuerat. 

His  positis,  si  centrum  gravitatis  retrorsOm  inclinetur  et  lap¬ 
sus  in  occiput  emineat,  musculi  cruris  extensores  enixe  sese  contra¬ 
hent,  ut  femoris  flexionem  avertant,  dftm  aliae  simul  potentiae 
partes  trunci  Superiores  antrorsum  reducant ,  quibus  nisibus  di¬ 
rectio  verticalis  centri  gravitatis  instauratur.  Sed  si ,  prout  cruris 
extensores  sese  contrahunt,  obliquitas  lineae  verticalis  centri  gra¬ 
vitatis  adeo  increscat ,  ut  nil  corpus ,  <piod  proprio  stio  pondere 
in  terram  rapitur,  retinere  valeat,  motu  lapstis  celeritate  accele¬ 
rato,  musculi  nisum  duplicabunt ,  ad  casum  praevertendum,  et  Ro¬ 
tula,  inter  ligamentum  suum  et  tendinem  communem  cruris  ex¬ 
tensorum  collofcata  ,  ultra  exteiisibilitatem  suam  porrecta ,  e6  fa¬ 
cilius  disrumpitur  ,  qu6  magis  extremitate  inferiori  femoris ,  cu¬ 
jus  flexionem  supra  crus  refrenare  debet,  et  cui  per  partem  suam 
mediam  incumbit,  antrorsum  protruditur. 

Contractiones  illae  impetuosae  et  subitaneap  musculorum  ,  qui 
Rotulam  tenent,  nqn  solum  eminente  easu,  verum  etiam  saltus 
mechanismo  incitantur ;  saltus  in  homine  praesertim  depencjet  a 
subitanea  membrorum  inferiorum  extensione  ,  quorum  omnes 
articulationes  prius  flexae  fuerunt.  Itaque  saltatores  ad  talem  Ro¬ 
tulae  solutionem  disponuntur;  illa  eo  momento  plerumque  accidit, 
quo  corpus  suum  e  terra  avellentes  ad  altitudinem  quamdam 
sese  enixe  projiciunt.  Eodem  modo  Rotula  rumpi  potest,  vio¬ 
lento  acuminis  pedis  projectu,  eamque  etiam  in  situ  corporis  ho¬ 
rizontali  convulsionibus  ,  et  in  situ  etiam  erecto  inopinata  musculo¬ 
rum  actione  transversim  dissolvi  auctores  observarunt. 

Nullum  dubium  est ,  quin  causae  posterioris  classis ,  capaces 
sint  ad  Rotulae  solutionem  continui  transversam  efficiendam.  Ut 
patella  e  lapsu  solvatur,  ait  professor  Richerand  (i),  articulatio 
genu  summ&  cruris  flexione  supra  femur  prominere  debet ,  quia 
in  illo  positu ,  Rotula  ,  caeteroquin  exigue  crassa ,  et  superficia¬ 
lis,  immota  ab  actione  antagonistica  ligamenti  sui  tendinisque 
extensorum  cruris  figitur  ,  et  anguli  sui  solummodo  trochlea  ar¬ 
ticulari  condylorum  femoris,  nec  non  extremitate  superiori  ti¬ 
biae,  dum  reliquum  ossis  hujus  nisi  partibus  mollibus,  fulciun¬ 
tur,  adeOque  pars  Rotulae  media  sola  conflictus  impetu  dissolvi 
potest.  Attamen,  ut  animadvertit  Boyer  (2)  ,  si  relatio  horum 
trium  ossium  in  summa  cruris  flexione  perpendatur.  Rotulam 
numquam  formare  anguium  satis  clausum ,  ut  contactum  curri 
extremitate  superiori  tibiae  ineat,  sed  illam  inter  resistentiam 
ligamenti  sui  inferioris  et  tendinis  extensorum  cruris  continue 
suspensam,  relationem  cum  femore  talem  alere,  ut  semper  hu- 


(1)  Nos.  chir. ,  tom.  2,  Rupture  de  la  Rotule . 

(2)  Dict,  des  Scien,  medicales . 

jus  condylis  pars  ejus  media  sustineatur,  patebit.  Concussio  igi¬ 
tur  in  lapsu  supra  genu;  et  Rotulae  solutio,  opposita  in  regione 
illius  cum  femoris  condylis  contactus,  contingunt;  atque  idcirc6 
quo  mechanismo  directio  solutionis  imponatur  Rotulae,  non  satis 
comperitur,  nisi  memoremus  minimam  quidem  genu  percus¬ 
sionem  musculorum  cruris  extensorum  contractionem  producere; 
eamdemque  contractionem  lapsus  momento  sollicitam  esse  (uti 
pleriqui  motus  automatici)  inopinato  sensu  propriae  nostrae 
conservationis  ;  et  inde  liquet  binas  illas  causas ,  percussionem 
nempe  in  Rotulam  directam,  et  tractionem  violentam,  cui  Ro¬ 
tulam  ,  crure  flexo,  subdere  valent  musculi,  concurrere  posse , 
e6que  rupturam  transversam  illius  ossis  facilius  secum  ferre;  at¬ 
tamen  non  est,  cur  forma  corporis  conflictentis  directionem  so¬ 
lutionis  imprimere  non  valeret,  nam  tali  modo  obliqua,  et  prae¬ 
sertim  longitudinalis  fractura  efficitur.  Demum  sive  vi  muscu¬ 
lari  ,  sive  concussione  cujusdam  corporis,  sive  harum  poten¬ 
tiarum  concursu,  solutione  peracta,  secessus  fragminum  rationem 
majoris  minorisve  extensionis  aut  rupturae  fibrarum  aponevroti- 
carum ,  Rotulam  obsolventium  ,  insequitur ;  insuper  secessus 
augeri  et  perfici  potest  insequente  vi  musculorum  contractili , 
qui  fragmen  superius  tenent,  nec  non  gradu  flexionis  cruris, 
cum  os  tibiae  fragmen  inferius  secum  ducat. 

Quoad  Prognosim  notetur  ,  fracturam  patellae  transversam 
nunc  majorem  ,  nunc  minorem  sanationis  gradum  admittere  , 
edque  faustiorem  esse,  qu6  ruptura  simplicior,  et  minori  distan¬ 
tia  k  se  invicem  fragmenta  remanserint ,  qud  minor  fuerit  dis¬ 
tensio  vel  dilaceratio  aponevroticae  expansionis  ,  qua  facies  Ro¬ 
tulae  anterior  vestitur,  atque  omnium  esse  pessimam  illam,  quae 
complicatur  cum  violenta  contusione  et  laceratione  articulationem 
penetrantibus,  etc. 

SI  Canones  Curatorias  generales  fracturarum  pleriqno- 
rum  ossium  solutioni  transversae  Patellae  applicemus,  frag¬ 
mentorum  adductio ,  et  ad  consolidationem  usque  retentio  impe¬ 
rantur.  Verum  enimver6  auctores  summos  perscrutantes,  se¬ 
quentes  quaestiones  momentosas  agitatas  invenimus  : 

1. °  Num  scilicet  patella  fracta,  uti  alia  corporis  humani  ossa, 
.vero  callo  concrescat ,  nec  ne  ? 

2.  °  Quae  regulari  illius  calli  formationi  sint  obstacula? 

3. °  Num  media,  quibus  hucusque  illis  obvi&m  ire  practici  ten- 
tarunt ,  pejores  effectus  non  producant ,  quAm  calli  regularis  de¬ 
fectus? 

4. °  Quse  tandem  media  in  usum  vocanda ,  ut  Cura  minoribus 
incommodis  obtineatur? 

Numero  longe  majores  ultimam  primae  propositionis  partem  . 
amplexi,  quorum  ut  fautor  princeps  Camperus  noster  annume¬ 
rari  meretur,  nexumRotulae  ruptae  mediante subtantia  fibrata  inter¬ 
media  solum  fieri,  observationesque  constantiores  pro  eorum  opi¬ 
nione  militare  sustinent.  Audiamus  desuper  celeberrimum  Pro¬ 
fessorem  Callisen:  (1)  «  Patellam  fractam  vero  callo  reuniri  posse 
»  numqu&m  ipsi  observavimus.  Inter  contentas  patellas  fractas,  ad 
»  aspectum  perfecta  sanatas,  quas  post  mortem  indagare ,  vel  in 
»  variis  collectionibus  anatomicis  et  pathologicis  videre  mihi  li- 
»  cuit  ,  ne  unicam  quidem  inveni ,  quse  non  ad  longitudinem  dis- 
»  secta ,  lineam  decolorem ,  haud  vero  osseam ,  monstrasset  et  rite 
»  separatis  omnibus  partibus  mollioribus,  sub  diuturni  maceratione 
»  vel  coctione  in  aqua,  haud  facilem  solutionem  admisissent.  Li- 
»  ceat  inde  concludere ,  patellam  fractam  rarissime  si  unquam , 

»  uti  alia  corporis  humani  ossa  vero  callo  concrescere  ,  sed  frag- 


(1)  System,  chirurg.  hodiern,  ed.  nov.  Hafniae  1798,  pars  pr, ,  §  mccclxxx. 

»  menta  soliim  mediante  substantia  firmiori  cellulosa,  cartilagi- 
»  ginosa ,  cum  ligamento  mucoso  concurrente,  conglutinari,  et 
»  firmiore  cicatrisatione  ligamentorum  contineri ,  quod  constans 
»  experientia  in  vivis  et  cadaveribus  nos  edocuit. 

Eamdem  sententiam  tuentur  Professores  celeberrimi  Riche- 
rand  (i),  Kluyskens  (2)  ,  et  Boyer,  (3);  hic  auctor  desuper  nar¬ 
rat,  facta  hujusmodi  ade6  esse  constantia  ,  ut  Pibrac  ,  suo  tem¬ 
pore  antiquae  Academiae  chirurgiae  membrum ,  chirurgos  Europae 
omnes,  ad  anatomicum  Rotulae  fractae  specimen  protulendum  , 
immediate  caeterorumque  ossium  instar  unitum,  id  est  phosphate 
calcis  in  puncto  nexus  saturatum,  impune  provocare  potuerit. 

Qui  priorem  propositionis  primce  partem  stant ,  numero  pau¬ 
ciores  etiam  ad  observata  confugiunt;  sed  ut  judiciose  notat  Pro¬ 
fessor  Richerand  (4),  facile  esse  visu,  casus,  in  quibus  intersectio 
fibrata  arcta  et  admodum  erat  crassa,  pro  vera  calli  formatione 
imponi  potuisse,  cum  post  individuorum  obitum  ,  talis  nexus  dis¬ 
sectione  partis  demonstratus  non  fuerit.  Tamen  qui  inter  illos  emi¬ 
nent,  Professor  Lallemant,  specimen  pathologicum,  sed  forsan  uni¬ 
cum  ,  vero  callo  unitum  sibi  comparavit ,  hodiedum  etiam  cele¬ 
berrimus  Professor  Dupuytren  (5)  ,  verae  calli  formationi  Rotulae 
solutae  haud  cunctanter  subscribit. 

Nexus  mediati  fautores ,  secundce  propositionis  dilucidationi  stu¬ 
dentes  ,  varias  in  medium  protulerunt  hypotheses ;  sic  alii  syno- 
viam  succum  osseum  diluentem ,  alii  periostei  defectum  ,  alii ,  ut 


(1)  Nosogr.  chirurg. ,  tom.  2. 

(2)  Professor  Chirurg.  Academiae  nostrae  Gandensis. 

(3)  Dict.  des  Sciences  mdd. ,  art.  Rotule . 

(4)  Nos.  chir. 

de  M.  ie  baron  Dupuytren,  art.  Rupt%  de  la  rotule , 


(  i5  ) 

Gallisen  (i),  substantiae  glandulo  -  cellulosae  ,  retr6  ligamentum 
inferius  Rotulae  obviae  ,  inter  fragmina  propulsionem ,  alii  tandem 
particularem  structuram  illius  ossis  accusarunt ;  verum ,  ait  Riche- 
rand  (2),  si  constantiores  observationes  adversariis  opposuissent, 
haud  facile  claudicassent.  Recentiores  ferme  omnes  potissimum 
unionis  immediati  defectus  rationem  in  eo  consistere,  rectius  de¬ 
monstrarunt,  quod  nempe  fragmenta  transversae  fracturae  Patellae 
contactum  servare  nequeant ,  cum  musculorum  cruris  exten- 
sorum  vis  illi  contactui  adversetur ,  et  mediis  hucusque  co¬ 
gnitis  non  nisi  imperfecte  refrenari  valeat ,  cum  denique  frag¬ 
men  superius  minori  protuberantia  polleat ,  ut  apparatibus  con- 
tentivis  fragmini  inferiori  applicatum  retineri  possint.  Itaque  Pro¬ 
fessor  Boyer  (3)  profert,  substantiam  nexus  Rotulae  fractae  fibro- 
cellulosam,  revera  numqu&m  adipisci  osteogenesim,  illudque  in¬ 
dubitanter  minus  dependere  ex  eo,  quod  partim  ex  circumdan¬ 
tibus  aponevrosibus ,  ad  osteogenesim  per  se  incapacibus,  con¬ 
fletur,  quam  quidem  &  mobilitate,  cui  fragmenta  manent  expo¬ 
sita  ,  quum  id  solum  sufficeret ,  ad  eumdem  effectum  producen¬ 
dum.  Desuper  Professor  Richerand  (4)  animadvertit ,  indomabi¬ 
lem  musculorum  contractilitatem ,  qui  fragmen  superius  tenent , 
in  causa  quidem  esse,  cur  immediata  fragminum  unio  perquam 
difficilis  evadat,  verCim  illud  unicam  sisti  rationem  negat,  exem¬ 
plum  ponit  calcanei  transversam  fracturam  subitaneo  musculo¬ 
rum  impetu  productam  ,  quas  tamen  ,  uti  alia  ossa  fracta  ,  vero 
callo  concrescit ,  quamvis  posteriori  fragmento  validissimi  mus¬ 
culi  inserantur;  cur  igitur,  ait,  eadem  causa  ,  eumdem  effectum 
non  sequeretur?  Illud  discrimen  posuit  in  majori  vel  minori  ex- 


(1)  Op.  cit. ,  §  MCCCLXXXIII. 

(2)  Nos.  chirur. 

(3)  Dict.  des  Scien,  med. 

(4)  Nos  chirur, 

tensibilitatis  gradu  ,  quem  articulationes  genu  et  pedis  sinunt , 
nam  hujus  extensio  admodum  ampla,  non  solum  calcanei  dis- 
rupti  fragminum  appositionem,  verum  etiam  illorum  sequita- 
tionem  ,  et  musculorum  plenariam  relaxationem  ad  consolida¬ 
tionem  usque ,  quod  secus  genu  articulationis  arcte  limitata  ex¬ 
tensio,  permittit.  E  contrd  Professor  Dupuytren  (i)  ait,  osteo- 
genesim  substantiae  intermediae  admittens,  illius  defectus  ratio¬ 
nem  consistere  in  haud  sufficienti  tempore  ,  quo  fragmenta  re¬ 
posita  tenentur,  ut  substantia  illa  intermedia  (verus  callus  mo¬ 
mentaneus),  callum  permanentem  admittere  posset,  callumque 
illum  momentaneum  solutae  Patellae  sufficiente  robore,  eo  tem¬ 
pore,  quo  tali  in  plerisque  ossium  fracturis  gaudet,  polliceri  mi¬ 
nime  posse,  ut  satis  resistat  actioni  musculorum,  qui  hoc  in  casu 
fragminum  secessum,  et  calli  momentanei  prolongationem  con¬ 
tinue  tentant,  adeoque  osteogenesim  ejus  avertant,  dum  contra¬ 
rium  in  caeteris,  paucis  exceptis,  exsequantur. 

Tertiam  propositionem  Ravaton,  Pot ,  Bell  et  Flajani  affirma¬ 
tive  solverunt  ;  observarunt  enim  hi  practici  ,  citra  curam  ple¬ 
niorem,  articulationem  genu,  e6  magis  labefactatam,  quo  stric¬ 
tiori  apparatui  et  diuturniori  quieti  membrum  subegerint ;  sed 
evitata  Charybdi  in  Scyllam  inciderunt,  nam  e  cura  quemcumque 
apparatum  semper  rejicere,  et  fragminum  secessui,  ut  pote  arti¬ 
culationis  motibus  utilissimum  potius  quam  nocivum,  favere, 
eoque  scopo  membri  positum  naturalem  semillexum  ,  et  ejus 
motiones,  profligatis  inflammationis  symptomatibus ,  ne  ankylosis 
quiete  nimis  protracta  oboriretur,  suasere. 

Alii  usum  apparatuum  contentivorum  ad  curandam  Rotulae 
transversam  respuentes,  cum  observarunt  per  ablationem  eorum- 
dem  intumescentid  inflammatoria  ,  saepe  saepius  k  prima  illorum 


(»)  Op,  cit. 

applicatione  oboriente,  requisitam  ,  fragminum  secessum  minimi 
augeri,  quoniam  membri  extensi  positu  supra  planum  a  talo  ver¬ 
sus  pelvim  inclinatum  pulvinariorum  ope  peractum  ,  musculi 
cruris  extensores  ad  summum  relaxationis  suae  ducti  fuerant  ; 
illum  membri  positum  solum,  ut  omnium  curativarum  metho¬ 
dorum  commodissimam,  laudarunt.  Hujus  opinionis  fautores  ha¬ 
bemus  Valentin  et  Professor  Sabatier  (i),  qui  plurima  facta  hu¬ 
jusmodi  curae  felicissimae  in  opere,  cui  titulus,  Memoires  de  l' Aca- 
demie  des  Sciences  pour  l' ctnnee  1783,  etiam  communicavit. 

Plerique  omnes  hodierni  auctores  hujus  positus  praecellentiam 
agnoscunt,  sed  omnibus  in  casibus  adjumentum  illud  solum  op¬ 
tatum  medendi  scopum  attingere  posse  recusant ,  cum  membri 
motiones ,  musculorumve  irritabilitatis  effectus  ,  quibus  fragmen 
superius  ascendere  continue  cogitur  ,  et  fragminum  segregatio 
immensum  augeri  valet  ,  non  impediat ;  quamobrem  praeclari 
viri,  ut  Professores  Richerand  (2)  et  Boyer  (3),  praeter  hujus¬ 
modi  membri  positum,  media  commendant  ,  quibus  praecitatis 
offendiculis  quodammodd  obviari  et  fragminum  appropinqua¬ 
tioni  prospici  posse  autumant ;  sed  unanimo  consensu  omnia  illa 
ad  nexum  immediatum  moliendum  ,  possibilitate  etiam  posita  - 
excogitata  tamquam  vana  et  summe  noxia  ,  seponunt ,  quia  fer& 
semper  rigores  vel  ankyloses ,  reliquis  praetermissis  incommodis, 
secum  trahant;  fatentur  quidem  nullum  esse  dubium,  quin  cura 
multh  foret  perfectior,  si  contactu  immediato  fragmenta  ruptae 
Patellae  rite  servari  ita  possent ,  ut  non  solum  nexus  immediatus 
illorum,  sed  et  vera  concretio  efficerentur;  verum  dispositionem 

partium  articularium  et  praecipue  ligamentorum  genu  posterio¬ 
rum  (i)  talem  esse,  ut  extensionis  cruris  supra  femur  gradus 
nimis  limitatus  sufficientem  musculorum  cruris  extensorum  relaxa¬ 
tionem  et  fragminum  secessui  aequivalentem ,  non  sinat;  quibus 
fit,  ut  etiam  si  apparatibus  rigidioribus  fragmenta  reponerentur, 
nihilominus  illorum  unio  mediante  intersectione  fibrata  con¬ 
tingeret  ;  sed  contra  si  nullo  alio  adminiculo ,  quam  membri  po¬ 
situ  memorato  fragmentorum  unio  adjuvetur,  aut  methodo  cele¬ 
berrimi  Bell,  et  ejus  asseclarum  committatur,  praesertim  dum 
fragmenta  procul  recesserint,  v.  c.  ad  quatuor  aut  quinque  di¬ 
gitos  transversos ,  quamquam  a  tali  distantia  intersectione  librata 
etiam  adunarentur  ,  articulationis  infirmitatem ,  et  musculorum 
cruris  extensorum  in  tibiam  actionis  detrimentum  inevitabiliter 
oboriri,  quae  magis  ankylosi  metuenda  ,  sustinent;  quoniam  ejus¬ 
modi  unionis  intersectio  admodum  tenuis  et  longa,  eamdem  re¬ 
sistentiam  actioni  musculorum  ,  et  extremitati  femoris  ,  ac  illa 
quae  crassa  et  brevis  est  ,  edere  non  possit ,  et  angulum  ,  sub 
quo  musculi  in  tibiam  agunt ,  valde  imminuat  ;  quoniam  deni¬ 
que  flexio,  quae  ante&  patella  frenabatur,  repentino  et  praecipiti 
modo  passim  accidat ,  qu6  aeger  levissimis  saepe  causis  humi  pro¬ 
cumbit.  Tandem  omnibus  bene  perpensis  persuasissimum  tenent» 
sanationem  Rotulae  fractae  plus  minusve  imperfectam  semper  re- 
periri,  et  illam  naturae  finibus  proxime  respondere  ,  quae  com¬ 
plectitur  via  inter  praecitatas  media;  observationibus  suffulti  num- 
quam  articulationem  genu  munere  suo  labefactatam  viderunt, 
dummodo  fragmenta  aequato  tempore  et  positu,  machinisque  vel 
fasciis  prudenter  applicatis  ad  se  invicem  ita  adducta  et  retenta 

luerint ,  ut  nisi  spatio  quodam  brevi  dissita ,  per  validam  libra¬ 
tam  intersectionem  adunentur. 

Quo  autem  tempore  fragmenta  vinculo  sat  valido  juncta  sint, 
auctores  inter  se  discrepant;  Heister  (i)  aegros,  illo  morbo  de-* 
tentos ,  ante  sexagesimum  vel  septuagesimum  diem  obambulatio¬ 
nibus  committere  non  audet,  metuit  enim  dissolutionem  fragmen¬ 
torum  ,  in  quo  casu,  dicit,  cura,  quae  antecessit ,  inutilis,  et  mor¬ 
bus  recidivus  primario  difficilior  curatu  redduntur.  Richerand  (2) 
post  trigesimum  vel  quadragesimum  diem  ,  ut  certiorem  ankyio- 
seos  propbylaxim ,  leviores  motus  in  dies  augendos  commendat , 
donec  crus  omnem  flexionis  gradum  supra  femur  resarserit,  sed 
oportet,  ait,  ut  cura  methodica  fragminum  secessus  ad  distan¬ 
tiam  aliquarum  linearum  coarctatus  fuerit.  Eamdem  sententiam 
emiserat  Boyer  (3),  sed  eam  (4),  ob  metum  producendi  aut  dis- 
rumpendi  nexus  substantiam,  revocavit,  cujus  infirmitatem  ma¬ 
gis  timet,  quam  incompletam  ankylosin ,  quum  hanc  brevi  tem¬ 
poris  spatio  profligari  semper  viderit ,  ad  duos  itaque  menses 
apparatum  contentivum  et  membri  positionem  extensam  modo 
prsecitato  protendit ;  tum  demum  motus  permittit.  Professor  Du- 
puytren  (5),  qui  perfectam  osteogenesim  substantiae  intermediae 
assequi  vult,  apparatum  deligationis ,  et  membri  positionem  ex¬ 
tensam,  ante  centesimum  vigesimum  vel  centesimum  diem,  auferri 
non  sinit ,  quia  disturbationem  osteogenice  calli  momentanei  me¬ 
tuit,  ob  rationes  praemonitas;  tamen  observatu  dignum  est,  ccrn- 


(1)  Heelkundige  Onderwyzingen  ,  door  H,  Ulhooren,  liet  ix  hQofd-stuk  , 

mentatores  ejus  Sanson  et  Begin  (i)  candide  fateri,  prudentis 
medici  esse,  a  severitate  hujus  methodi  recedere,  quandoquidem 
segri  nimis  torqueantur ,  et  membri  rigores,  expugnatu  taediosis¬ 
simi,  nascantur. 

Quid  nos  de  illis  stabiliendum  autumamus  ,  et  ut  Propositionis 
quarta  nodum  solvamus,  Professoris  nostri  chirurgiae  Doctissimi 
Kluyskens  effata  circa  illa  obiter  edemus.  Quum  tot ,  ait ,  ex  dia¬ 
metro  sacp£  opposita  apud  auctores  varios,  suum  cuique  pulchrum 
habentes,  varia  hujus  morbi  curae  exstent  commenta,  saepe  saepius 
juniores  practici  diii  dubii  haerere  possunt ,  quo  medio  optatam 
medendi  rationem  adimplerent.  Theoriae  enim  etiam  subtilissimae 
in  graves  errores  quandoque  ducunt ,  fallunt  interdum  observata, 
ni  saepius  repetita,  et  a  practico  exercitato  collecta  fuerint.  Ita 
Professor  noster  candide  fatetur,  se  primis  temporibus  luculentae 
suae  praxeos  documentis  theoreticis  quorumdam  virorum  existi¬ 
masse ,  magni  interesse,  ut  fragmenta  Rotulae  fractae  qu^m  arctius 
conjungantur,  sed  experientia  ulterius  edoctum  quam  primum 
errorem  deposuisse ,  et  jam  hoc  in  puncto  a  triginta  annis  praxim 
suam ,  sequenti  observatione  incitatum  emendasse. 

Magister  N....,  lignarius,  abhinc  circiter  triginta  annos  e  lapsu 
Rotulam  sibi ,  cum  notabili  fragminum  secessu  ,  transversuri  rum¬ 
pit,  et  statim  curis  nostri  Professoris  sese  commendat,  qui  omni 
opere  et  studio ,  ad  mentem  pleriquorurn  auctorum,  fragminum 
reductioni  incumbebat ,  illamque  membri  quiete ,  positu  et  adu- 
nationis  fasciis  sustinebat.  Sed  decimo  quinto  die  in  locum  haud 
procul  dissitum,  negotiis  improvisis  advocatus  aeger  surgit,  et 
clam  baculo  innixus  exit ,  bonisque  avibus  domum  repetiit ;  felici 
illo  successu  invitatus,  quietem  et  apparatum  deligationis  &  suo 

chirurgo  indicata  recusat.  Professor  tamen  individuum  e  cons¬ 
pectu  non  amisit,  et  quum  illum  viderit  non  obstantibus  ejus 
exercitationibus  h  morbo  ita  sanari  ,  ut  omnia  negotia  facillime 
perageret,  quamvis  fragminum  segregatio  adhuc  duobus  digitis 
transversis  ad  minimum  sequivaleret  ;  tandem  inquisitionibus  et 
observationibus  ulterioribus  convictus  est  ,  uti  in  omnibus  fere 
casibus  locum  habet ,  theoriam  nimis  exclusivam  maxime  clau¬ 
dicare. 

Brevi  tempore  post  casurn  allegatum,  dominus  M .  hujus 

urbis  notabilis,  &  lapsu  rotulam  sibi  dextram  transversim  dissolvit; 
arcessit  chirurgum  suum  ordinarium  ,  et  statim  quieti  apparati¬ 
busque  adunationis  per  duos  menses  stricti  submissus ,  ankylosi 
vera  affligitur,  qua  factum  est,  ut  laboriose  iter  faciens  proxime 
ceciderit  ,  et  sibi  Rotulam  oppositam  transversim  dirimerit,  ve¬ 
rum  utriusque  membri  ankylosim  metuens,  sese  primae  curativae 
methodo  subdere  noluit,  motibus  maturius  delectavit,  et  sensim 
sine  sensu  omnem  hujus  membri  gradum  mobilitatis  resarsit. 

Hujusmodi  exempla  qu&m  plurima,  et  quae  ipse  viderim,  his 
addere  possem  ,  nam  ob  factorum  constantiam  chirurgiae  noster 
Professor  pro  principio  posuit  : 

1. °  Rotulam  transversim  fractam  propter  circumstantias  peri¬ 
culosas  et  difficiles  victu ,  licet  ex  structura  su&  spongiosa  ad 
regularis  calli  formationem  apta  videatur,  rarb  (ne  denegetur 
possibilitas)  vero  callo,  uti  alia  corporis  humani  ossa  concres¬ 
cere,  sed  ejus  unionem  juvante  substantia  fibrata  firmiori  inter¬ 
media  naturae  tendineae  effici. 

2. °  Obstaculum  formationis  calli  regularis  e6  esse  majus,  quo 
majori  vigore  musculi  gaudent ,  quippe  quod  in  hujus  solutionis 
specie  potius  disjunctioni  fragminum,  quam  eorumdem  appro¬ 
pinquationi  nec  non  aequitationi  constanter  incumbant ,  et  media 

3 


(  ^  ) 

hucusque  cognita  ad  conatum  illum  perpetuum  totaliter  refre¬ 
nandum  parum  valeant  ;  etenim  cruris  supra  femur  extensibili- 
tas  speciali  dispositione  ligamentorum  genu  posteriorum  ,j  muscu¬ 
lorumque  poplitem  circumdantium  nimis  est  circumscripta,  ut 
ad  summum  apparatibus  quidem  evecta  ,  tantam  musculorum  re¬ 
laxationem  suppeditet ,  quanta  in  finem  propositum  ipsis  opus  sit , 
et  tanto  tempore ,  sine  magno  detrimento  sufferatur ,  quantum 
ad  fragminum  consolidationem  natura  requirat  ;  quibus  etiam 
fit ,  ut  fragmen  superius  tractioni  maneat  expositum  ,  et ,  cum 
exigue  tantum  protuberet ,  ut  apparatibus  contentivis  etiam  con¬ 
strictissimis  inferiori  fragmini  applicatum  exacte  retineri  non 

-i 

valeat. 

3.*  Media  ,  quibus  immediatam  fragminum  unionem  sollicita¬ 
runt  practici ,  possibilitate  etiam  posita,  semper  ob  rationes  per¬ 
pensas  majora  incommoda  secum  tulisse,  qu&m  ipsa  eorumdem 
segregatio  solis  naturae  viribus  commissa. 

4*°  Accuratam  fragminum  mediatam  junctionem,  nullam  sen¬ 
sibilem  laesionem  genu  functionis  sequi ,  articulationisque  debili¬ 
tatem  ,  ab  imbecilli  nexu  supposito  fragminum  petitam  ,  aliis  cau¬ 
sis  plerumque  tribuendam  esse. 

5. °  Expansionem  fribratam  partis  anterioris  Patellae  ,  pro  parte 
saltem,  rarissime  dissolvi ,  ideoque  fragmenta,  licet  disjuncta,  na¬ 
turali  tamen  ilio  vinculo  adhuc  necti. 

6. °  Fragmenta  connexus  suos  laterales  ,  quos  cum  expansione 
tendinis  vasti  externi  et  interni  alunt ,  vix  umquam  amittere. 

7.0  Supr&  memoratos  nexus  juvante  evolutione  nova  intersec¬ 
tionis  fibratae  secessui  ulteriori  fragminum  obesse  ,  et  ad  muscu¬ 
larem  actionem  in  tibiam  transmittendam  sufficere. 

8,®  Perturbationem  actioni»  musculorum  cruris  extensorum 
ab  eorum  punctis  insertionis  appropinquatis  petitam  ,  sensim 

sensimque  annihilari  facultate  elastica ,  qua  fibra  muscularis  ad 
summum  pollet. 

9.0  Debilitatem  ,  qua  genu  primum  laborare  videtur  ,  ob  defec¬ 
tum  motuum  limitationis,  quam  Patella  ante  dissolutionem  effi¬ 
ciebat  ,  satis  refici  per  evolutionem  intersectionis  fibratos,  qu3e 
sufficienter  firma  evadit ,  ut  firmo  pede  aeger  insensibiliter  ire 
valeat. 

io.°  In  locum  altiorem  incessus  difficultatem,  cujus  inter  alios 
mentionem  injecit  Ambrosius  Pare  (1)  ,  minime  petendam  esse  a 
mediata  fragminum  Rotulae  fractae  unione  ;  sed  illam  potius  tri¬ 
buendam  esse  alterationibus  plus  minusve  vitiosis ,  quas  partes 
articulationi  genu  prospicientes  contraxerunt ,  et  quae  sequelae 
sunt  inevitabiles  a  diuturna  applicatione  mediorum  omnium  il¬ 
lorum  ad  intimiorem  fragminum  unionem  moliendam  excogita- 

torum. 

Ut  nobis  perspicuum  magis  esset,  quousque  veracia  sint,  quae 
nos  circa  illa  lectionibus  theoreticis  et  clinicis  Professor  noster 
edocuit,  inter  alia  ipsi  placuit  3  julii  1822  ad  lectionem  suam 
clinicam  advocare  individuum  ,  curis  suis  in  nosocomio  decem 
annis  elapsis  h  transversi  Rotulae  fractura  sanatum  ,  et  cui  sum¬ 
mus  fragminum  secessus  remanserat.  Individuum  illud  coram  in¬ 
numeris  spectatoribus  motus  varios  magna  cum  alacritate  exse¬ 
cutum  est;  itaque  saltabat,  currebat,  et  scalas  ascendebat,  verbo, 
omnia  adeo  rite  peragebat ,  ut  nemini  datum  esset ,  motus  mo¬ 
lestiam  quamdam  aut  minimam  abnormitatem  adnotare.  En  facti 
historiam. 

Joannes  Bayens  ,  3q  annis  natus,  athleta  operarius  ,  solutionem 
continui  transversam  Rotulas  dextras  ,  mense  julii  1812,  e  pedum 
saltando  implicatione  passus  est;  solutionis  momento  crepitum 


(:)  (Kuyres  cPAmbroise  Pare  ;  liv.  XVI ,  chap,  xxu. 

in  genu  dextro  sentiit  ,  et  in  humeros  ruit;  ad  nosocomiuni  sta- 
tim  translatus  est,  surgendi  aut  passus  proferendi  impar ,  nam  frag¬ 
minum  secessus  tantus  erat,  ut  superius  supra,  inferius  infra 
articulationem  genu  essent  collocata ;  dolor  et  tumor  partis  mox 
ingravescentes  curam  antiphlogisticam  validam  requirebant ;  ided 
quies ,  membri  extensio  nec  non  conveniens  regimen  aegrotanti 
imponebantur  ,  ut  sanguisugarum  fomentationumque  sedativarum 
topicis  applicationibus  inflammationem  saevientem  domare  lice¬ 
ret.  Decimo  die  omni  inflammationis  vestigio  sublato  concede¬ 
batur  fragmentorum  reductio  ,  quam  exsecuti  sunt  ope  fasciis 
adunationis  plagarum  transversalium  modici  constrictis,  et  post 
paucos  iteriim  dies  ,  (  tertia  scilicet  a  morbo  hebdomade  )  bacu¬ 
lis  superne  rostratis  motus  aegro  commodarunt,  tandem  cum  solis 
viribus  facile  omnia  perageret,  hebdomade  a  morbo  quinta  No¬ 
socomum  sponte  reliquit ,  suisque  negotiis  vacavit,  quamquam 
fragmenta  duobus  digitis  essent  segregata ,  et  solum  mediante 
fibrata  intersectione  juncta,  cujus  tamen  insensibili  productione, 
praematuris  validioribus  motibus ,  spatio  duorum  mensium  ad 
quatuor  transversos  digitos  secessus  fragminum  adauctus  minime 
impedivit  ,  ut  aeger  alacriter  operibus  laboriosis  incumberet  et 
4oo  libras  humeris  gerens  scalas  ascenderet.  Ab  illo  tempore  nul¬ 
lam  productionem  intersectio  fibrata  amplius  passa  fuit,  quae  jam 
admodiim  crassa  et  fortis  comperitur.  E  narratione  ulteriiis  pre¬ 
hendimus  ,  illum  plus  semel  invisum  fuisse,  ab  individuis  eodem 
morbo  cruciatis,  sed  methodo  adunationem  fragminum  exactio¬ 
rem  assequente  curatis  ,  et  licet  illorum  fragmina  multd  pro- 
pitis  essent  connexa  ,  tamen  omnes ,  quorum  numerum  ad  cen¬ 
tum  reputabat  ,  majori  minorive  molestia  sese  moventes  vidisse. 

Inter  plurima  hujus  morbi  facta  ,  quae  observationi  meae  in 
nosocomio  contingerunt,  sequens  in  album  pono,  ut  luce  clarius 
instantaneam  musculorum  contractionem,  in  situ  corporis  etiam 
erecto,  disrumpere  posse  Rotulam,  pateat. 

J.  V . ,  aetatis  3  2  annorum  carbonifer,  baculo  supernk  rostrato 

innixus  et  membrum  affectum  trahendo,  mense  novembris  1820 

nosocomium  intravit ;  explorato  genu  dextro,  fracturam  Rotulae 
transversam  cum  diductione  unius  digiti  transversi  fragminum 
comperimus.  iEger  nobis  tradidit,  cum  sibi  mens  esset  frustum 
carbonis  365  libras  ponderans  transferendi,  se  crepitum  in  genu 
dextro  sentiisse  ,  ipso  momento  ,  quo  illud  onus  humeris  suis  im¬ 
poneretur,  et  passus  praeferendi  impotem  erectum  stetisse.  Ante¬ 
quam  ad  curam  ineundam  lecto  detineretur  ,  rogavit  nos  aegro^ 
tans  ,  ne  fasciis  aut  apparatibus  contentivis  torqueretur ,  cum 
unum  b  familia  su&  eodem  accidente  detentum,  sine  ullo  con- 
tentivo  adminiculo  jucunde  et  tutd  curatum  viderit  ;  postulanti 
lubentes  concessimus  votum  ,  quod  praxi  4  Professore  nostro 
Kluyskens,  in  casu  fracurae  Patellae  cum  exili  secessu  fragminum 
stabilitae  consentiebat ;  itaque  quietem  et  membri  affecti  exten¬ 
sionem  ipsi  commendavimus,  ut  sanguisugis  et  fomentis  irritatio¬ 
nem  levare  nobis  contingeret,  quibus  peractis  ,  exercitium  aegro 
concessimus ,  et  cum  motus  satis  libere  perageret ,  tertia  ab 
ingressus  hebdomade  b  Nosocomio  ipsum  dimisimus. 

Corollaria  practica  ex  praecedentibus  punctis  fluentia  sequentia 
nobis  tradidit  Professor  noster  Kluyskens : 

i.°  Prima  indicatio,  quae  occurrit  medico,  in  hujus  morbi  cu¬ 
rationem  advocato,  versatur  in  avertenda  irritatione,  quae  sem- 
per  insequitur,  et  in  ratione  status  simplicis  vel  complicati  frac¬ 
turae  plus  vel  minus  saevit;  eo  momento  in  sensum  veniunt  :  quies, 
membri  affecti  extensio  supra  planum ,  pulvinariorum  ope  pe¬ 
ractum  ,  4  talo  versus  pelvim  inclinatum  ,  fomenta  frigida  aquae 
simplicis ,  Smuckeri  ,  aquae  Goulardi  ,  glaciei  contusae  ,  et  prae 
omnibus  palmam  apud  nos  praeripiunt ,  fomenta  sedativa  compo¬ 
sita  ex  drachma  opii  crudi  in  libris  quatuor  aquae  communis 
soluta  j  demfcm  victus  tenuis  et  pro  re  nata  antiphlogisticus. 

2°  Dam  praecitalis  mediis  inflammationi  non  obviatur,  aut 
dftrri  ilia  jam  accensa  aggrum  cruciat,  instituendae  sunt  depletiones 
sanguineae,  praesertim  locales,  pernumerosas  applicationes  san¬ 
guisugarum  aut  cucurbitularum  scarificatarum  ,  profluvium  san¬ 
guinis  lotionibus  tepidis  promovendum ,  et  institutis  larga  manu 
sanguineis  depletionibus,  erumpente  adhuc  sanguine,  nostra 
fomenta  sedativa,  aut  emollientibus  farinis  immixta  cataplasma¬ 
tum  forma,  vel  fomenta  nec  non  cataplasmata  simplicia  emol¬ 
lientia  mox  apponenda  sunt ,  ut  resolutio  tempestive  perficiatur, 
et  sub  hoc  sensu  haud  negligendi  sunt  regimen  antiphlogisticum 
nec  non  conveniens  membri  positus,  cujus  extensio,  cum  irri¬ 
tatio  non  solum  genu  anteriora  ,  sed  etiam  posteriora  et  reliqua 
articulationis  prehendat,  inflexioni  cruris  supra  femur  et  hujus 
supra  pelvim  locum  cedit  ,  nam  sub  hoc  membri  positu  aequi- 
partita  relaxatio  dolorosis  partibus  contingit.  Reliquae  complicationes 
modificationem  curatoriam  quidem  expostulant ,  sed  summa  com¬ 
plicationum  amoverit  ,  qui  maturius  irritationis  saevitiam  expu¬ 
gnaverit. 

3.°  Fragmenta  apparatu  contentivo  non  sunt  continenda,  nisi 
notabilioribus  nexibus  spoliata ,  procul  a  se  invicem  essent  re¬ 
tracta  ,  quae  in  posteriori  casu  adunationis  fascia  plagarum  trans¬ 
versalium  modice  constricta  continenda  sunt ,  donec  nova  evo¬ 
lutione  intersectionis  fibratae  adunita  fuerint;  quies  et  membri 
extensio,  sed  aliquibus  diebus  pro  re  nata  tantum  protensae,  a  Pro¬ 
fessore  Sabatier  commendatae  pro  cura  sufRcient ,  dum  fragmenta, 
licet  parumper  secessa  ,  nexibus  suis  conservatis  juncta  manserint, 
et  juvante  casu,  decimo  quarto  ,  aut  vigesimo  die  levia  exerci¬ 
tia,  pro  nascituro  partis  robore  indies  augenda,  aeger  suscipiet; 
motus  enim  leviores  et  pedetentim  peracti  corroboramento  inter¬ 
sectionis  fibratae  sensibiliter  non  adversatur ;  cautelae  in  his  quidem 
sunt  habendae ,  et  ratione  fortuitarum  circumstantiarum  tempus 

quietis  quandoque  prorogandum ,  ne  fibrse  strati  aponevrotici 
tempore  fracturae  ossis  Rotulae  conservatae,  et  nexus  vices  agen¬ 
tes  praematuro  et  praesertim  improviso  motu  disrumpantur  , 
quippe  quiete  et  membri  positione  adaequatis  torporem  distensione 
illarum  productum,  amittant,  nec  non  nova  evolutione  corro¬ 
borentur,  oporteat  ;  sed  numquam  immota  membri  extensio 
nimis  procrastinanda,  neque  fasciis  vel  machinis  partes  justo  arc¬ 
tius  constringendae ,  ut  fragmentorum  exactissima  seu  immediata 
unio  contingeret,  nam  eodem  tempore  ,  quo  conjunctius  accres¬ 
cerent,  reliquae  partes  articulationis  vitiosos  processus  subseque¬ 
rentur  ;  adeoque  rejiciendum  videtur  praeceptum  celeberrimi  Pro¬ 
fessoris  Dupuytren  (i),  qui  membri  immotam  extensionem  et 
fasciis  fragmentorum  repositionem  ad  no  vel  ad  120  dies  pro 
re  nata  protendit. 

Comminuta  audit  Patellae  solutio  ,  quum  violentia  quadam 
pluribus  in  fragminibus  disrumpatur. 

Diagnosis  ex  antecessis  et  prcesentibus  erui  valet.  Ut  fractura 
hujusmodi  effici  possit ,  causae  occasionales  antecedant  oportere 
liquido  patet  ;  sunt  nempe  corpora  extranea  applanata  in  Pa¬ 
tellam  propulsa,  seu  illud  ipsum  os  eadem  collidens  per  ictum , 
lapsum  ,  etc.  Causae  praedisponentes  minoris  momenti  hic  ha¬ 
bendae  sunt,  ciim  illud  os  structura  sua  solutioni  ejusmodi  haud 
facile  cedat. 

Ad  symptomata  pr  ce  s  entia  pertinent  :  dolor,  intumescentia  in¬ 
flammatoria,  mottis  impotentia,  fragminum  secessus,  et  sub  agi¬ 
tatione  manuaria,  dum  ad  se  invicem  ducuntur,  eorum  strepi- 


(1)  Op.  cit. 

tus,  etiamsi  in  casu  quo  disrumpens  potentia,  ossis  substantiam 
solvendo,  stratis  tendineis,  jamjam  descriptis  integris  pro  maximi 
saltem  parte  manentibus,  vim  suam  consumpserit,  secessus  nul¬ 
lus  quandoque  videatur;  sed  strepitus  ille  peculiaris  cum  strepitu 
ex  partibus  mollibus  contusis  oriundo ,  non  est  confundendus. 
Obscurior  evadit  diagnosis  ,  cCim  genu  inflammationis  impetu 
immensum  intumuerit ;  pro  cura  autem  Rotulae  solutionis  illud 
diagnoseos  dubium  nil  mali  portendit  ,  quipp6  qu6d  ad  inflaim- 
mationis  intensitatem  potius,  qu&m  ad  Rotulae  comminutionem 
omnis  attentio  dirigi  debeat. 

Prognoseos  fausta  auguria  praecipue  erunt  in  ratione  opposita 
intensitatis  complicationum.  Notatu  dignum  est,  solutiones  com¬ 
minutas  Patellae,  vi  externa  necessarie  productas,  validam  sugil¬ 
lationem  ad  minimum  habere  pedissequam,  cum  illius  ossis  hujus¬ 
modi  lusionibus  enixe  sese  opponat ;  non  raro  complicantur  cum 
integumentorum  partiumque  articularium  dilacerationibus  ,  dis¬ 
torsionibus ,  plagis  superficialibus  vel  penetrantibus,  intensa  in¬ 
flammatione,  sanguinis  effusione  vel  et  ruptura  capsuli  articularis 
atque  aeris  in  articulationis  cavo  penetratione  ,  etc.,  quse  omnia 
prognosim  ominosam  reddunt. 

Quoad  curam  notetur  comminutam  Patellam ,  vehementia  symp¬ 
tomatum  domata,  eamdem  medendi  rationem,  ac  transversa  ejus 
ruptura,  exposcere,  et  si  fragmenta  rursum  tracta  fuerint,  late- 
raliter  dimotae  partes  osseae  repressione  facta,  spleniis  ad  latera 
admotis  et  apparatu  contentivo  modice  adstricto  satis  facili 
negotio  continentur.  Reliqua  sequuntur  therapiam  symptomatum 
fracturarum  generalem  ;  longum  foret  indicationem  curatoriam 
singulae  complicationis  commemorare  ;  sufficiat  nobis  notasse  , 
membranam  synovialem  et  ligamenta  illius  articulationis  violen¬ 
tissimae  inflammationis  esse  capacia,  quae  methodum  antiphlo- 

gisticam  energissimam  quandoque  eludit ,  et  nisi  felici  eventu  vin¬ 
catur  ,  suo  impetu  sequelisve  aegrum  enecat ,  vel  nullo  remedio 
superandi  ankylosi  genu  ferit. 

Veriim  ,  si  tempestive  advocati  nil  praeter  Rotulae  comminu- 
tionem  et  partium  adjacentium  contusionem  suspicemur,  oppor¬ 
tunum  est  ,  saevientem  illam  inflammationem  avertere ;  quieti 
igitur  et  blando  regimini  aegrotans  extemplb  relegandus,  et  parti 
affectae  apponendae  sanguisugae  numero  plures  ,  repetitis  pro  re 
nata  vicibus,  quarum  morsularum  sanguinis  profusio  lotionibus 
tepidis  promovebitur  et  eisdem  mediis  quae  ad  pag.  26,  indica¬ 
vimus  genu  continub  irrorabitur ,  donec  omnis  dolor ,  caloris 
augmentum,  atque  ade6  inflammationis  metum  evanuerint.  Fo- 
-  menta  tamen  algida  sedativa  saepitis  absque  sanguinis  detrac¬ 
tionibus  succedunt ,  dummodd  post  casum  ,  ante  fluidorum  af- 
fluxum ,  immediate  applicentur  ;  ali«ks  praemitti  debet  sanguinis 
depletio ,  nam  si  certiores  simus  de  incipiente  affluxu ,  si  jam 
intumescentia  inflammatoria  plenarie  existat,  vel  non  obstantibus 
illis  superveniat ,  tbm  ad  largiores  et  repetitas  hyrudinum  appli¬ 
cationes  deveniendum;  sed  si  integumenta  admodum  tumefacta 
et  tensa  inflammatione  deprehendantur,  largae  scarificationes  prae¬ 
ferri  merentur ,  et  chm  morbi  strages  anteriora  genu  exclusive 
non  occupent,  positio,  quae  tunc  membro  optime  competit,  pau¬ 
lisper  flexa  videtur  ,  licet  alias  extensa  sit  anteponenda  ;  ad¬ 
aequatae  incisiones  qu&m  proxime  usu  veniunt ,  ut  effuso  sanguini, 
saniei,  vel  et  factae  suppurationi,  articulationis  cavo  minantibus 
eamdem  per  capsuli  rupturam  infestantibus ,  ex  eo  partim  aut 
totaliter  proficiscentibus  ,  via  expedita  praebeatur ,  exinde  enim 
partium  tensio  atque  dolor  atrocissimae  summopere  mitigantur  ; 
resolutio  demum  cataplasmatibus  emollientibus  seu  fomentis  ple¬ 
naria  tentabitur;  sed ,  proh  dolor  !  miseri  aegri  quandoque  tandem 
cruciatibus  et  abundanti  nimia  suppuratione,  marasmo  confecti, 

ni  membrum  tempestive  amputetur,  succumbunt.  Omni  hic  erg 6 
studio  vires  intendere  debet  medicus  ,  ut  quam  promptius  illa 
media  pro  re  nata  apponentur  ;  non  est  enim  mora  ei  libera, 
quin  aegri  vita  periclitetur  ;  talis  nempe  est  quandoque  laesionis 
ratio,  atque  tensio  partium  articularium,  ait  celeberrimus  Riche- 
rand  (i),  ut,  sicuti  in  digitorum  laesionibus,  gravissima  sympto¬ 
mata  v.  c.  tetanus,  et  ipsa  mors  momento  citius  sequantur. 

Suntne  processus  vitales  partium  articularium  morbidarum , 
in  ratione  opposita  gradui  vitalitatis  earumdem  in  statu  sano? 

An  potius  terrifica  illa  symptomatum  series  a  nervorum  com¬ 
pressione ,  qui  circa  majores  articulationes,  cute  densa  tectas,  no¬ 
tabiliter  abundant,  oritur? 

An,  quod  vero  similius ,  nervi  ilii  statum  partium,  quas  per- 
transeunt,  inflammatorium  participes  ,  vel  contusi,  dilacerati  seu 
imperfecte  divisi  perturbationes  eas  producunt ,  quae  aegro  vitam 
saepius  eripiunt  ? 

Sunt  hujusmodi  momentosae  quaestiones ,  quas  sibi  medicus  pro¬ 
ponere  valet ,  et  si  eorum  nodum  omnino  solvere  nequeat,  obser¬ 
vationibus  compertum  esse  tenebit,  e6  majus  periculum  imminere, 
e6que  promptius  efllcaciora  ,  quam  topica  quae  jam  indicavimus 

ot 

esse  tentanda  remedia  ,  qu6  laesio  intensior  simul  plures  partes  oc¬ 
cupaverit  vel  pedetentim  turbaverit ;  adedque  si  reflexiones  irri¬ 
tationis  principalioribus  organis  minentur,  aut  illa  jam  obsideant, 
nam  si  symptomata  primitiva  localia  mitescant ,  urgeat,  non  mi¬ 
nus  sympathicas  illas  irritationes  persequi  necesse  est;  igitur  cum 
subjectum  sit  junius  vel  plethoricum,  cum  irritatio  licet  secunda¬ 
ria  ,  viscus  parenchymatosum ,  occupet  imprimis  instituendae  ge¬ 
nerales  v.  s.  stricta  diaeta ,  interna  demulcentia ,  tandem  locis 


(i)  Mem,  de  la  fracture  de  la  Rotule,  ia  op,  cit. 


affectis  pro  re  mia  undiqufc  applicentur  hyrudines,  cataplasmata 
et  fomenta  emollientia,  haud  neglecta  cura  principaliori  primi¬ 
tivae  laesionis.  Atque  si  his  omnibus  resolutio  ante  vigesimum  diem 
non  obtineatur,  etiamsi  fragmenta  Patellae  comminutae  admodum 
diducta  fuerint ,  nullo  modo  amplitis  reducenda  veniunt ;  sola  in¬ 
dicatio  quae  tunc  medico  superest,  versatur  in  membri  conser¬ 
vatione  et  in  momentaneae  ankyloseos  prophylaxi. 

Sequentem  observationem  ,  ut  uberrimum  exemplum  substan¬ 
tiae  osseae  Rotulae  comminutionis  ,  citra  fragminum  secessum , 
subjeci. 

Bernardus  Eukelaer ,  24  annis  natus,  pictor,  e  scalis,  sedecim 
pedibus  altis,  die  12  junii  1821  cecidit,  et  genu  dextro,  praecipue 
tetigit  humum;  relevatus  et  progrediendi  impotens  ad  nosocomium 
fertur.  Rotulae  genu  dextri  comminutio  distinctu  erat  facilis,  in¬ 
tegumenta  enim  leviter  tantum  contusa ,  nedfim  tumefacta ,  et 
fragminum  mobilitas  atque  crepitus,  nec  non  magnum  augmen¬ 
tum  ossis  in  diametro  suo  circuitus  complanati ,  conspicue  red' 
debant.  Itaque  cum  ossis  divisi  fragmenta  minime  recessa  ,  vin¬ 
culo  naturali  continerentur ,  tota  cura  in  inflammationis  prophy¬ 
laxi  directa  fuit ,  quoe  pro  votis  succedit  quiete ,  membri  positu  , 
et  fomentis  frigidis.  Quinto  jam  die  e  lectu  surrexit ,  indies  mo¬ 
tus  auxit,  et  primi  julii  e  nosocomio  migravit,  cum  motus  mo- 
destia  tam  esset  exigua,  ut  facile  munere  suo  fungi  valeret.  Duos 
post  menses  individuum  vidi  et  omnia  rite  peragebat,  qua*mquam 
Rotula  dextra  sinistram  volumine  superaret. 

TANTUM. 


C3a  > 

POSITIONES  MEDICiE. 


i. 

Si  textus  omnes  particularem  habeant  actionem ,  actio  illa  ab¬ 
errationis  capax  est ,  et  in  eo  tota  Pathologia  versari  debet. 
(Vide  Broussais ,  Eocam*  des  Doc .  Mdd,  ,  tom.  i ,  pr£f.,  pag.  VI.  ) 


II. 

Medicina  empirica  ,  si  quidem  in  eo  dumtaxat  constet ,  ut  ob¬ 
servata  symptomata  nec  non  remedia  ,  quae  vel  profuerunt  vel 
nocuerunt  memoriae  mandentur,  remotd  quacumque  physiolo¬ 
gica  explicatione ,  adhibenda  non  est ;  quia  unum  organum  lae¬ 
sum  multa  diversaque  edit  symptomata,  quae  illis  k  plurimis  aliis 
organis  petitis  aded  intricantur,  ut  vix  datum  sit,  in  natura  re- 
perire  series  symptomatum ,  cum  illis  in  exemplum  admissis  pror¬ 
sus  congruentes.  Huic  confusioni  obviari  non  potest ,  nisi  symp¬ 
tomata  organis  adscribentur. 

III. 

Ut  medicina  efficaciter  excolatur ,  non  soliim  sufficit  adscribere 
symptomata  organis,  veriim  etiam  oportet,  ut  distinguatur  in  quo 
haec  organa  k  statu  sano  differant,  id  est,  ut  morbi  natura  de¬ 
terminetur. 

IV. 

Natura  morborum  pro  medico  id  esse  debet,  quod  indicationes 
curatorias  suppeditat.  Innotescit  igitur  i.°  ex  notione  modifica¬ 
torum  qui  intenderunt,  imminuerunt  aut  qualicumque  modo  per- 

verterunt  actionem  organi  primitivi  affecti;  2.0  ex  notione  in- 
fluxus  hujus  organi  in  alia  ;  3.°  tandem  ex  notione  modificato¬ 
rum  ,  qui  aequilibrium  restituere  aut  morbi  intensitatem  saltem 
imminuere  possunt.  Erg6  natura  morborum  pro  medico  fluit 
ex  organorum  manifesti  modificatione  physiologica. 


Cumulationes  symptomatum ,  quae  pro  morbis  accipiuntur ,  et 
organis  6  quibus  profluunt  non  adscribuntur,  aut  quae  illis  qui¬ 
dem  tribuuntur ,  sed  citra  exacti  determinatam  notionem  aber¬ 
rationum  physiologicarum  eorumdem  organorum  ,  abstractiones 
metaphysicae  sunt,  quae  prae  se  non  ferunt  statum  morbosum  con¬ 
stantem,  immutabilem,  et  cujus  exemplum  in  naturi  iteriim  of¬ 
fendere  certiores  simus;  sunt  igitur  entitates  factitias,  et  omnes» 
qui  illi  methodo  medicinae  incumbunt ,  sunt  ontologistce . 


Entitates  morbidas  factitias  aestimare  potentias  nocentes ,  quae 
in  organa  agunt ,  et  illa ,  hoc  illove  modo  perturbantes  modifi¬ 
cant,  est  effectum  pro  causa  habere  ;  est  ontologiae  indulgere. 

VII. 

r  .  •  9  %  '•  •  e  V 

•  »  ,«  »  ...  f  •  '  ,  t  ' 

Successionem  symptomatum  observatorum  aestimare  morbi 
decursum  necessarium  et  immutabilem  ,  atque  inde  diagnoseos 
et  curationis  caracteres  essentiales  deducere,  est  entitatem  fac¬ 
titiam  creare ,  ciim  organorum*  affectiones  dissimili  ratione  sese 
habeant,  secundiim  modificatores  qui  in  ea  agunt;  est  sese  con¬ 
stituere  imparem  curandi  hunc  morbum  ante  ejus  exitum,  nisi 


* 

propria  sua  principia  manifeste  impugnentur.  Est  semper  onto- 
logiae  indulgere.  •  *  •  •  *  '  * 

vm. 

>  *  f  *  t  *  '  .  •  .  •  *  • 

OiTerre  remedia  entitati  morbidae  factitiae  ,  citra  perpensationem 
effectuum,  quos  et  in  organis  illa  recipientibus,  et  in  illis  cum 
liis  organis  sympathiam  alentibus,  exerunt;  est  curare  aut  exas¬ 
perare  morbum  sine  rationis  hujus  eventus  cognitione. 

IX. 

f  •  •  *  • 

Qui  morbum  sanat ,  citra  praehabitam  perpensationem  physio¬ 
logicarum  modificationum ,  quibus  curam  illam  peregit ,  certior 
non  est  agnoscendi  et  curandi  eumdem  morbum,  dum  deriuo 
occurret;  unde  necessario  fluit,  nec  faustos  nec  adversos  onto- 
logistarum  successus  inservire  posse,  ut  vel  felices  practici  eva¬ 
dant  ,  vel  alios  efformare  possint. 

X. 


Propositiones  3 ,  4  >  5»  6 ,  7  ,  8,  9  ,  10 ,  rationem  suppeditant, 
ob  quas  medicina  fluctuans  et  ambigua  ad  hodierna  usque  tem¬ 
pora  manserit. 

(Pro  positionibus  2,  3,  4»  6,  7,  8,9  et  10,  vide  Brous- 

sais  ,  Examen  des  doct.  mdd.  prop.  cdlx  ,  cdlxi  ,  cdlxii  ,  cdlxiii  , 
CDLXiV,  CDLXV,  CDLXVI,  CDLXVII  et  CDLXVIII.) 

XI. 

In  inflammationibus  omnes  stimuli  sunt  avertendi. 

Hujus,  quam  lectionibus  clinicis  nobis  passim  praecepit  claris- 

simus  van  Rotterdam  ,  clinicae  internae  Professor ,  sententiae  ab1 
unoquoque  cordato  medico  vivam  memoriam  tenfendam  esse  ar¬ 
bitramur  ,  et  sub  hoc  sensu  quies  et  abstinentia  primarium  lo¬ 
cum  teneant  oportet,  nam  functionum  exercitium  stimulationis 
uberrima  fons . 


Haemorrhagia  ex  vulnere  corpori  inflicto  orta,  profundiori  in¬ 
cisione  quandoque  sisti  debet, 

XIII. 

4  •  t  .*  A  i  X  k  .  r  *  *  •  .  • 

Scarificationes  tonsilarum  nec  non  gingivarum  inflammatarum 
ope  pharyngotomo  institutae  rnaxime  laudandae, 

XIV. 

In  erysipelate  phlegmonoidea  extremitatum  scarificationes  san¬ 
guisugis  anteponendae ,  haud  neglectis  topicis  et  internis  emol¬ 
lientibus  antiphlogisticis. 

XV. 

Ulcera  mali  moris  dicta  ,  callosa ,  etc.  perversae  medelae  stimu¬ 
lanti  plerumque  tribuendae,  saepe  incisionibus,  sanguisugarum  ap¬ 
plicationibus  et  praesertim  scarificationibus  pro  re  nata  institutis 
curantur,  haud  neglectis  topicis  emollientibus  antiphlogisticis  nec 

non  eorumdem  internis  blande  nutrientibus, 

'  *>■: 

XVI. 

.  >  {  ?  ^  •’  *;  r  T 

In  haemoptysi  etiam  abundantiori  pulmonum  vulnere  pro- 

ducta,  et  ubi  mors  jam  fores  pulsat,  venaesectio  ad  animi  deli¬ 
quium  instituta  saep6  sola  salus. 


XVII. 

•  '  ■  V  * 

Ab  abscessuum  incisionibus  largis  et  multiplicatis  externarum 
partium,  ni  id  partium  anatomica  dispositio  vetet ,  medicus  ab¬ 
horrere  non  debet ,  cum  illae  promptiorem  plerumque  sequantur 
-medelam. 

XVIII. 

Vesicantia  non  nisi  summa  cum  cautela  et  circumspectione 
adhibenda. 


Vidi  nihilque  reperi  quod  legis  'Academice 
paragrapho  56  adversetur . 

-*■  Y*  y*» 

J.-H.  VERBEECK , 

Fac,  Med.  k.  t,  Dec. 


■» 


•A 


i 


,  ■**  ■ 


# 


t 


/ 


*. 


i 


